《观音寺僧道源献蜡梅一枝酬以数句》
清代·曾燠

芳杜洲前新月黄，月中一院旃檀香。道人嚼花同嚼蜡，满咽冰檀清肝肠。

却拗一枝持赠我，知我未减青莲狂。鹅儿腊酿正新熟，清气浥浥添杯觞。

昨访曹溪过梅岭，南宗寥落南枝荒。道人能参黄面老，当为五祖开道场。

作者简介：（1759—1830）江西南城人，字庶蕃，号宾谷。乾隆四十六进士，历任户部主事、两淮盐运使、贵州巡抚。工诗文。有《赏雨茅屋集》，又辑《江西诗征》及《骈体正宗》。